શહેરમાં ગંભીર ગુનાઅોની તપાસ ક્રાઈમ બ્રાંચ દ્વારા કરવામાં આવતી હોય છે. આવા અપરાધમાં ગુનેગારોને પકડવા માટે શહેર પોલીસ દ્વારા દરેક ગુનેગારની હિસ્ટ્રી તેમના ડેટા બેંકમાં મૂકવામાં આવતી હોય છે. પોલીસે અપરાધીઓ ક્યાં ગુનામાં પકડાયા હતા , ક્યારે છૂટ્યા હતા અને હાલમાં તેઓ શું કરે છે તેની સંપૂર્ણ માહિતીનો ડેટા ક્રાઈમ બ્રાંચ દ્વારા કમ્યૂટરમાં ફીડ કરવામાં આવી રહ્યો હોય છે. ક્રાઈમ બ્રાંચનાં સૂત્રોનું કહેવું છે કે જો કોઈ મોતા અપરાધની ઘટના બને તો તરત તેની ઉપર ફોકસ કરીને એ ગેંગ કે અપરાધીઓની માહિતીમાંથી ગુનાનો ઉકેલ લાવી શકવામાં મદદ મળી રહે છે. ખાસ કરીને ગેંગનો એક સભ્ય અપરાધમાં સંડોવાય તે પછી અપરાધ પાછળ આખી ગેંગ કેવી રીતે કામ કરતી હોય છે તે માહિતીનો ઉલ્લેખ પણ આ હિસ્ટ્રી બેંકમાં કરવામાં અાવશે.